Държавен вестник, бр. 19, 2022 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  19
елементи от фактическия състав на правните 
основания, които не са били разгледани при 
предходното произнасяне.
(3) Когато със съдебно решение се отме­
ня решение за заличаване или отмяна на 
регистрацията, повторно решение по спора 
не се взема.
Раздел VII
Спиране, възобновяване и прекратяване на 
производствата по спорове
Чл. 30. (1) Производствата по жалбите и 
исканията се спират при наличието на пред­
поставките по чл. 78, ал. 1 – 7 от ЗМГО и по 
реда на чл. 78, ал. 8 от ЗМГО с решение на 
председателя на Патентното ведомство или оп­
равомощен от него заместник-председател без 
изготвяне на становище на състава по спорове.
(2) Производството по жалба по чл. 69, 
ал. 1, т. 3 от ЗМГО или искане се спира при 
наличието на предпоставките по чл. 78, ал. 1 
и 3 от ЗМГО.
(3) Когато са подадени повече от едно ис­
кания за заличаване срещу регистрацията на 
марка и същата се заличи, останалите про­
изводства се прекратяват. Ако регистрацията 
се заличи за част от стоките или услугите, 
производствата, чийто предмет съвпада със 
стоките или услугите, за които марката е 
заличена, се прекратяват.
(4) Когато са подадени искане за заличаване 
и искане за отмяна на регистрацията на една 
и съща марка, производствата не се спират.
(5) При спиране на производствата по 
жалбите и исканията сроковете престават да 
текат от датата на подаване на искането за 
спиране, когато то е по инициатива на една от 
страните по спора, или от датата на издаването 
на решението за спиране, когато е служебно.
(6) Когато производството по спора е 
спряно на основание чл. 78, ал. 7 от ЗМГО, 
шестмесечният срок започва да тече от датата 
на влизане в сила на решението за спиране.
(7) Спирането при условията на чл. 78, 
ал. 5, т. 2 от ЗМГО се допуска еднократно в 
рамките на едно производство.
Чл. 31. (1) Производствата по жалбите и 
исканията се възобновяват при наличието на 
предпоставките по чл. 78, ал. 9 от ЗМГО с 
решение на председателя на Патентното ве­
домство или на оправомощен от него замест­
ник-председател без изготвяне на становище 
на състава по спорове.
(2) Решението за възобновяване на произ­
водството се съобщава на страните с указания 
относно последващите действия и срока за 
тяхното извършване.
Чл. 32. Производствата по жалбите и 
исканията се прекратяват при наличието 
на предпоставките по чл. 73, ал. 5 и чл. 79, 
ал. 1 и 2 от ЗМГО, както и по чл. 3а, ал. 4 от 
ЗМГО, чл. 18, ал. 6 и 8, чл. 22, ал. 5, чл. 24, 
ал. 2 и чл. 30, ал. 3 от настоящата наредба при 
условията и по реда на чл. 79, ал. 3 от ЗМГО 
с решение на председателя на Патентното 
ведомство или оправомощен от него замест­
ник-председател без изготвяне на становище 
на състава по спорове.
Раздел VIII
Служебно производство по заличаване
Чл. 33. (1) Служебно производство по за­
личаване на марка се образува със заповед 
на председателя на Патентното ведомство по 
негова инициатива или по сигнал от трето 
лице, в случай че са налице основанията по 
чл. 36, ал. 6 от ЗМГО.
(2) Със заповедта по ал. 1 председателят 
на Патентното ведомство назначава и състава 
по чл. 69, ал. 2 от ЗМГО.
(3) След образуването на производството 
по служебно заличаване на притежателя на 
правото върху марка се изпраща уведомление, 
в което се посочват основанията и мотивите 
за образуването на служебното производство и 
се предоставя двумесечен срок за възражение.
(4) След изтичането на срока по ал. 3 и след 
изясняването на всички факти и обстоятел­
ства по образуваното служебно производство 
съставът по спорове изготвя становище за 
вземане на решение.
(5) Решенията по образуваните служебни 
производства за заличаване се вземат по реда 
на чл. 76, ал. 8 от ЗМГО и съдържат:
1. номер и дата на решението;
2. данни за притежателя на правото върху 
марка и за пълномощника или обединението, 
ако са упълномощени такива;
3. обобщение на мотивите за образуване 
на служебно производство и на представени­
те от притежателя на правото върху марка 
аргументи;
4. фактическа обстановка;
5. мотиви на решението;
6. произнасяне във връзка с искания за 
разделяне, ако това не е направено до вземане 
на решението;
7. основание и диспозитив на решението;
8. пред кой съд и в какъв срок решението 
може да бъде обжалвано;
9. име и подпис на председателя на Па­
тентното ведомство или на оправомощен от 
него заместник-председател.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Тази наредба се прилага и за жалби и 
искания, по които няма влязло в сила реше­
ние до влизането є в сила, с изключение на 
започналите да текат срокове и извършените 
действия преди влизането є в сила.
§ 2. Наредбата се приема на основание 
чл. 69, ал. 4 от ЗМГО.
§ 3. Изпълнението на наредбата се възлага 
на председателя на Патентното ведомство.
§ 4. В Наредбата за оформяне, подаване и 
експертиза на заявки за регистрация на марки 
и географски означения (ДВ, бр. 28 от 2021 г.) 
в чл. 3, ал. 1 думите „ЕГН или личен номер, 
ако има такъв“ се заличават.
1548